Der blev skudt med både granater og økser til idrætsstævne på Aalborg Kaserne.

Forskellige enheder dystede i 12 forskellige discipliner i kampen om at sikre den eftertragtede vandrepokal. Særligt de unge og uerfarne værnepligtige nød godt af dagens mulighed for at give deres normale overordnede kamp til stregen. - Jeg tror, at vi bliver ekstra motiverede fordi vi nu er oppe imod og skal måle os med de professionelle, siger værnepligtig Jonathan Poulsen. Omkring 1000 med tilknytning til kasernerne deltog i den årlige idrætsdag, hvor alle lagde ud med en løbetur på 3 kilometer. Derefter stod den på seks timers hård konkurrence mellem de forskellige enheder i forskellige discipliner. - Fra mit synspunkt, så er det klart det sociale, der er i højsædet. Hvor soldaterne måske ser det lidt mere som udfordringen i at slå befalingsmanden og officererne, siger stævneleder Jes Mose Jensen. Til sidst kunne militærpolitiet lade sig hylde som årets vindere foran de forsvarende mestrer fra værnepligten.